Kvadraturo (astronomio)

En astronomio kvadraturo (astronomia simbolo: ☐) estas tia
pozicio de astro (Luno aŭ supera planedo, t.e. planedo pli
malproksima de Suno ol Tero) rilate al Tero, ke la angulo
Suno—Tero—astro estas 90°.

Se la astro situas oriente de Suno, oni nomas la kvadraturon orienta;
se ĝi situas okcidente, oni parolas pri okcidenta kvadraturo.

 Lunaj kvadraturoj 

Ĉe sia orienta kvadraturo Luno estas en la unua kvarono (kreskanta);
ĉe la okcidenta kvadraturo, en la lasta kvarono (malkreskanta) — vd
lunaj fazoj. La tajdoj en tiaj diurnoj (la
kvadraturaj tajdoj) havas minimuman amplitudon, ĉar tiam la
tajdondoj suna kaj luna estas malfazaj. 

Kategorio:Ĉiela mekaniko